
РЕПУБЛИКА БЪЛГАРИЯ
	Министерство на околната среда и водите
	Регионална инспекция по околната среда и водите - Монтана

	


Д О К Л А Д

от контролна проверка по прилагане на екологичното законодателство


Обект: Предприятие за производство на помпи в гр. Видин с оператор „Випом“ АД, гр. Видин.

Дата на извършване на проверката: 23.03.2021 г.

Място на извършване на проверката: гр. Видин, общ. Видин, ул. „Цар Иван Асен II“ № 9.

Проверени компоненти и фактори на околната среда:
· Въздух
· Отпадъци 

Цели на проверката:
            Извършване на планова комплексна проверка по фактори и компоненти на околната среда за изпълнение изискванията на:
· Закон за чистотата на атмосферния въздух (ЗЧАВ);
· Регламент (ЕО) № 1005/2009 на Европейския парламент и на Съвета от 16 септември 2009 година относно веществата, които нарушават озоновия слой (Регламент (ЕО) № 1005/2009) и наредбата за прилагането му;
· Закон за управление на отпадъците (ЗУО); 
· Наредба № 1  за реда и образците, по които се предоставя информация за дейностите по отпадъците, както и реда за водене на публични регистри.

Извършени дейности:
            На 23.03.2021 г., на основание чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2021 г. и Заповед № РД-56/22.03.2021 г. на директора на РИОСВ – Монтана се извърши проверка на обекта и беше съставен Констативен протокол № КПКД-15/23.03.2021 г. 
 
Проверени са:
· Производствени инсталации и съоръжения;
· Климатични инсталации;
· Складове за съхраняване на отпадъци;
· Документи и данни, свързани със законовите и подзаконови нормативни актове по околна среда.

Констативна част:
      Основната дейност на дружеството е производство на помпи и помпени изделия.

1. Компонент „Въздух“  
            За климатичните инсталации на обекта, попадащи в обхвата на контрол по Регламент (ЕО) № 1005/2009 на Европейския парламент и на Съвета от 16 септември 2009 г. относно вещества, които нарушават озоновия слой, дружеството е представило годишен отчет за 2020 г. в РИОСВ – Монтана в законоустановения срок. Климатичното оборудване се обслужва и проверява за течове въз основа на сключен договор с фирма, чиито служители притежават актуални сертификати за работа с вешества, нарушаващи осоновия слой. Представени са досиетата на инсталациите, със записи на всички извършени през годините поддръжка и проверки за течове..
            В изпълнение на изискванията на законодателството дружеството е докладвало за количествата на вложените и консумирани разтворители през 2020 г. в регистрираната в регистъра по чл. 30л от ЗЧАВ инсталация за боядисване на метални детайли. Праговата стойност за консумация на разтворители не е превишена, поради което не е изготвян план за управлението им.
            За единствения организиран източник на обекта - чистачна дробометна машина в чистачно отделение, е представен е дневник с актуални записи на извършените периодични проверки, поддръжка и ремонти на пречиствателното съоръжение за обезпрашаване на изпусканите в атмосферата отпадъчни газове. Дружеството изпълнява и задълженията си за извършване на собствени измервания на емисиите на вредни вещества минимум един път в рамките на две последователни календарни години. Последният представен в инспекцията доклад с резултати от собствени измервания през 2019 г. е оценен като съответстващ на изискванията на законодателството.

           2. Фактор „Отпадъци”
            Дружеството притежава Решение за дейности с отпадъци от черни и цветни метали и оползотворяване на собствен технологичен отпадък, издадено на основание чл. 67 от ЗУО, и Регистрационен документ (РД) за транспортиране на отпадъци, със срок на действие – безсрочни. 
             На площадката постъпват отпадъци от юридически лица, притежаващи необходимите документи по чл. 35 от ЗУО въз основа на сключени договори за доставка, с упоменати вида и кода на отпадъците. Представени са актуални договори с фирмите, доставящи отпадъците. Партидите приети отпадъци са придружени с изискващите се документи - договор, фактура и сертификат за произход. Образуваните отпадъци от дейността на обекта се съхраняват  на мястото на образуване в обособени складове с ограничен достъп, с обозначителни табели за кода на съхраняваните отпадъци. При предаване на собствени отпадъци на РДНО – Видин се използва собствен транспорт, включен в издадения РД за транспортиране на отпадъци. Ежемесечно се води необходимата отчетност на количествата образувани и предадени отпадъци в заверени от РИОСВ – Монтана отчетни книги, представени при проверката.
             На площадката има изградено и работещо видеонаблюдение, осигуряващо и съхраняващо направените записи за срок до една година. 
             На оператора са дадени указания и разяснения по отношение отчетносттта и представянето на информация за количествата на образуваните и предадени за последващо третиране отпадъци в Национална информационна система за отпадъци, поддържана на Интернет страницата на Изпълнителната агенция по околна среда – София.
 
Заключение:
 Дружеството изпълнява задълженията си по отношение изискванията и разпоредбите на ЗЧАВ, ЗУО и подзаконовите им нормативни актове.
 Предписания при извършената проверката не са дадени.

Приоритети за последваща контролна дейност:
· Спазване изискванията на ЗЧАВ и подзаконовите му нормативни актове;
· Спазване изискванията на ЗУО и подзаконовите му нормативни актове.

